ผช.โค้ชเมียนมา ผิดหวัง โดนช้างศึกยิงเยอะเกินคาด
วันที่ 8 ธ.ค. มิโรสลาฟ ทากายิช ผู้ช่วยผู้ฝึกสอนทีมชาติเมียนมา ยอมรับ รู้สึกผิดหวังกับผลสกอร์ หลังบุกมาโดน ช้างศึกทีมชาติไทย ถล่มไป 4-0 ในศึกฟุตบอลเอเอฟเอฟ ซูซูกิ คัพ รอบรองชนะเลิศ นัด 2 สกอร์รวม 2 นัด เมียนมา แพ้ ไทย 0-6 ชวดเข้ารอบชิงชนะเลิศ,เราผิดหวัง และไม่คาดคิดว่าสกอร์จะออกมาขนาดนี้ สำหรับพวกเรา เราถูกคาดหวังสูงมาก เรามีปัญหาในเรื่องการจบสกอร์ในพื้นที่สุดท้าย เรามีโอกาสมากมาย ต้องยอมรับว่าการแพ้ 0-4 ถือว่าเป็นสกอร์ที่สูงกว่าที่คาด สถานการณ์นี้ถือเป็นสถานการณ์ที่ยาก เราสามารถบอกกับแฟนๆได้ว่าเราผิดหวังจริง เราได้รับการสนับสนุนที่ดี เราเตรียมตัวได้ดีแต่เรายังไม่ดีพอสำหรับการแข่งขันในเกมนี้ แน่นอนเราได้ประสบการณ์มากมาย เกมนี้เรามีนักเตะอายุ 20 กว่าประมาณ 6 คน ,เมียนมาได้เรียนรู้อะไรมากมาย ผมคิดว่าเราจะพัฒนาขึ้นมาอีกมากในสองปีข้างหน้า การแข่งขันครั้งนี้ถือเป็นประสบการณ์ที่ดี เราต้องพยายามแก้ไขข้อผิดพลาดที่เกิดขึ้นในครั้งนี้ ให้ไม่เกิดขึ้นอีกในครั้งต่อไป การเลือกใช้ทีมพลังหนุ่ม มันก็มีปัญหามากเช่นกัน ถ้าหากพวกเรามีกระดูกที่แข็งแกร่งกว่านี้ ทีมของเราจะแข็งแกร่งกว่านี้ ทากายิช กล่าว,สำหรับเกมในรอบชิงชนะเลิศ ทีมชาติไทยจะออกไปเยือนอินโดนีเซียก่อนในวันพุธที่ 14 ธันวาคม และจะกลับมาเตะที่ราชมังคลากีฬาสถาน ในเกมที่ 2 วันเสาร์ที่ 17 ธันวาคมนี้
มิโรสลาฟ ทากายิช ผู้ช่วยผู้ฝึกสอนทีมชาติเมียนมา ยอมรับ รู้สึกผิดหวังกับผลสกอร์ หลังโดน ช้างศึกทีมชาติไทย ถล่มไป 4-0 ในศึกฟุตบอลเอเอฟเอฟ ซูซูกิ คัพ รอบรองชนะเลิศ นัด 2
มิโรสลาฟ ทากายิช,ช้างศึก,เมียนมา,ทีมชาติไทย,ข่าวกีฬา